CELEX: 
Language: lv
Date: 2008-08-13
Title: Priekšlikums Padomes regula, ar kuru groza Regulu (EK) Nr. 2182/2004 par medaļām un žetoniem, kas līdzīgi euro monētām  - Priekšlikums Padomes regula, ar kuru groza Regulu (EK) Nr. 2183/2004, ar ko uz neiesaistītajām dalībvalstīm attiecina Regulu (EK) Nr. 2182/2004 par medaļām un žetoniem, kas līdzīgi euro monētām

Svarīgs juridisks paziņojums

|

52008PC0514(01)

Priekšlikums Padomes regula, ar kuru groza Regulu (EK) Nr. 2182/2004 par medaļām un žetoniem, kas līdzīgi euro monētām  /* COM/2008/0514 galīgā redakcija - CNS 2008/0167 */  

	[pic] | EIROPAS KOPIENU KOMISIJA |Briselē, 13.8.2008COM(2008) 514 galīgā redakcijaVOL.I2008/0167 (CNS)2008/0168 (CNS)PriekšlikumsPADOMES REGULA,ar kuru groza Regulu (EK) Nr. 2182/2004 par medaļām un žetoniem, kas līdzīgi euro monētāmPriekšlikumsPADOMES REGULA,ar kuru groza Regulu (EK) Nr. 2183/2004, ar ko uz neiesaistītajām dalībvalstīm attiecina Regulu (EK) Nr. 2182/2004 par medaļām un žetoniem, kas līdzīgi euro monētām(iesniegusi Komisija)PASKAIDROJUMA RAKSTSVispārīgais kontekstsPadomes Regulas 2182/2004[1] mērķis ir aizsargāt euro monētas attiecībā pret medaļām un žetoniem, kas ir līdzīgi euro monētām. Kopš regulas pieņemšanas tā ir būtiski palīdzējusi nepieļaut līdzību starp euro monētām un medaļām/žetoniem, jo privātie uzņēmumi tagad parasti ievēro regulā noteiktās definīcijas un aizliegumus.Īstenošanas periodā gūtā pieredze norāda uz to, ka jāprecizē noteikumi par aizsardzību un jāpalielina lēmumu pieņemšanas procesa pārskatāmība; tādējādi regula ir jāmaina.Konkrētāk, sabiedrība var uzskatīt, ka dažām medaļām vai žetoniem ir likumīga maksāšanas līdzekļa statuss ne tikai tad, ja to dizains ir līdzīgs euro monētām, kuras ir likumīgs maksāšanas līdzeklis, bet arī tad, ja uz šīm medaļām un žetoniem ir šāda dizaina īpaši elementi[2]. Šie elementi ir Eiropas Savienības divpadsmit zvaigznes, ģeogrāfiskie attēlojumi un skaitļi, malu formas un malu dizains tādā izpildījumā, kā tas redzams uz euro monētām, kuras ir likumīgs maksāšanas līdzeklis.Turklāt ir vēlams oficiāli definēt, jo īpaši privātajiem uzņēmējiem, kas ražo medaļas un žetonus, īpašās zīmes, kuras nevajadzētu attēlot uz medaļām un žetoniem tādā izpildījumā, kā tās ir attēlotas uz euro monētām, kas ir likumīgs maksāšanas līdzeklis. Tie ir simboli, kas atspoguļo izdevējvalsts suverenitāti, piemēram, valsts galvas veidols, ģerbonis, kaltuves zīmes, kaltuves direktora iniciāļi, valsts ģeogrāfiskā attēlojuma nosaukums un attēls, tādā izpildījumā, kādā tie parādās uz euro monētām.Tā kā iepriekš minētie aizsargātie elementi ir daļa no euro monētu vienotā vai valstu dizaina, vairs nav lietderīgi turpināt abus nošķirt (2.c pants). Turklāt vairākos gadījumos uz euro monētu valsts puses tikuši iekļauti plašāki vienotie elementi, piemēram, Romas līguma attēls vai EMS 10 gadu jubileja. Tādējādi aizsardzības pasākumi jāattiecina uz dizainu, kas parādās uz medaļu vai žetonu virsmas, līdzinoties jebkādam dizainam uz euro monētām, kuras ir likumīgs maksāšanas līdzeklis.Pašreiz regulā ir paredzēts, ka Komisija ir kompetenta noteikt, vai dizains ir līdzīgs uz euro monētām redzamajam dizainam. Tā kā līdzība var būt arī dizaina daļās un var būt vajadzība novērtēt pakāpi, kādā tiek ievēroti citi aizsardzības nosacījumi, ir lietderīgi, ka Komisijas atzinuma pamatā ir visi 2. pantā iekļautie noteikumi par aizsardzību, tostarp interpretācija par to, vai metālisks priekšmets būtu jāuzskata par medaļu/žetonu 1. panta c) apakšpunktā minētās definīcijas izpratnē.Ir vairāk jāprecizē arī kritēriji, uz kuru pamata Komisija sniedz atzinumu par līdzību vai atbilstību citiem regulas noteikumiem. Konkrēti, Komisijas lēmumā papildus jāņem vērā medaļu vai žetonu saražotais apjoms, pārdošanas cena, iepakojums, īpašie uzraksti uz medaļām un žetoniem (piemēram, uzņēmuma nosaukums, norāde „nav likumīgs maksāšanas līdzeklis” utt.), kā arī attiecīgā reklāma. Kaut gan regulā tas nav tieši minēts, praksē ir bijis nepieciešams ņemt vērā šādus kritērijus. Pārskatāmības nolūkā šiem kritērijiem regulā jābūt nepārprotami minētiem.Paziņojot par līdzību un apsverot atbilstību regulas noteikumiem, Komisija cieši sadarbojas ar dalībvalstu ekspertiem, proti, ar viltoto monētu ekspertiem, kas minēti 4. panta 1. punktā Komisijas 2004. gada 29. oktobra lēmumā, ar ko izveido Eiropas Tehnikas un zinātnes centru[3], ņemot vērā viņu pieredzi un zināšanas monētu vizuālā un fiziskā analīzē. Šīm konsultācijām jāturpinās.Regulā saskaņā ar 4. pantu ir atsauce uz izņēmuma stāvokli, ko piešķir ar atļaujām, tostarp Komisijas pienākumu paziņot par līdzību. Ņemot vērā, ka šis pienākums ir saistīts ar noteikumu par aizsardzību ievērošanu (2. pants), skaidrības labad tas ir jāpārceļ uz minēto pantu.Saimnieciskās darbības subjekti uz medaļām un žetoniem var izmantot vārdus „euro” vai „euro cent”, vai euro simbolu tikai saskaņā ar ierobežojošiem nosacījumiem, cita starpā, ja uz medaļas vai žetona aversa vai reversa ir uzspiesta norāde „nav likumīgs maksāšanas līdzeklis”. Ņemot vērā to, ka sajaukšanas iespēja ar euro monētām ir lielāka, ja uz medaļas vai žetona ir norādīta nominālvērtība, prasība saistībā ar norādi „nav likumīgs maksāšanas līdzeklis” būtu jāattiecina tikai uz šo gadījumu.Priekšlikumā iekļauta paralēla regula, ar kuru groza Regulu 2183/2004, ar mērķi attiecināt grozījumu ietekmi arī uz tām dalībvalstīm, kas nav pievienojušās euro.Ierosinātie grozījumiŅemot vērā iepriekš minētos apsvērumus, ir ierosināts izdarīt grozījumus:1. Regulas 2182/2004 2. pantā, lai precizētu noteikumus par aizsardzību,2. Regulas 2182/2004 4. pantā, lai iekļautu novērtēšanas kritērijus un grozītu lēmumu pieņemšanas procedūru, kas tiks pārcelta uz 2. pantu,3. Regulā 2183/2004, lai Regulas 2192/2004 grozījumu ietekmi attiecinātu arī uz neiesaistītajām dalībvalstīm.2008/0167 (CNS)PriekšlikumsPADOMES REGULA,ar kuru groza Regulu (EK) Nr. 2182/2004 par medaļām un žetoniem, kas līdzīgi euro monētāmEIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 123. panta 4. punkta trešo teikumu,ņemot vērā Komisijas priekšlikumu[4],ņemot vērā Eiropas Parlamenta atzinumu[5],ņemot vērā Eiropas Centrālās bankas atzinumu[6],tā kā:(1) Padomes 2004. gada 6. decembra Regula (EK) Nr. 2182/2004 par medaļām un žetoniem, kas līdzīgi euro monētām[7], aizliedz tādas medaļas un žetonus, kas ir līdzīgas euro monētām. Euro monētām līdzīgu medaļu un žetonu aizlieguma īstenošanas laikā gūtā pieredze norāda uz to, ka jāprecizē noteikumi par aizsardzību un jāpalielina lēmumu pieņemšanas procesa pārskatāmība.(2) Sabiedrība var uzskatīt, ka dažām medaļām un žetoniem ir likumīga maksāšanas līdzekļa statuss ne tikai tad, ja to dizains ir līdzīgs euro monētām, kuras ir likumīgs maksāšanas līdzeklis, bet arī tad, ja uz šīm medaļām un žetoniem ir šāda dizaina konkrēti elementi. Tādējādi euro monētu, kuras ir likumīgs maksāšanas līdzeklis, dizaina konkrētus elementus nedrīkst attēlot tādā izpildījumā, kā tie ir attēloti uz euro monētām. Turklāt uz medaļām un žetoniem simbolus, kas atspoguļo izdevējvalsts suverenitāti, nedrīkst attēlot tādā izpildījumā, kādā tie parādās uz euro monētām.(3) Komisijai jābūt kompetentai sniegt atzinumu, konsultējoties ar dalībvalstīm, par to, vai 2. pantā paredzētie noteikumi par aizsardzību ir ievēroti un vai metālisks priekšmets ir medaļa/žetons.(4) Jāprecizē un jānosaka Komisijas izmantotie īpašie kritēriji, lai paziņotu par atbilstību noteikumiem par aizsardzību.(5) Iespēja, ka medaļu vai žetonu ar vārdiem „euro”, „euro cent” vai euro simbolu var kļūdaini noturēt par monētu, kura ir likumīgs maksāšanas līdzeklis, ir lielāka tad, ja uz medaļas vai žetona ir norādīta arī attiecīga nominālvērtība. Tādējādi šādos gadījumos uz medaļas vai žetona aversa vai reversa jābūt uzspiestai norādei „nav likumīgs maksāšanas līdzeklis”.(6) Tādēļ ir attiecīgi jāgroza Regula (EK) Nr. 2182/2004,IR PIEŅĒMUSI ŠO REGULU.1. pantsGrozījumiRegulu (EK) Nr. 2182/2004 groza šādi.1. Regulas 2. pantu aizstāj ar šādu pantu:„ 2. pantsNoteikumi par aizsardzību1. Ņemot vērā 3. un 4. pantu, medaļas uz žetonus aizliegts ražot, pārdot, importēt un izplatīt tirdzniecības vai citos komerciālos nolūkos, jaa) uz to virsmas ir vārdi „euro” vai „euro cent”, vai euro simbols; vaib) to izmēri ir references joslā; vaic) ja medaļu un žetonu virsmas dizains ir līdzīgsi) jebkuram dizainam vai tā daļām, kas parādās uz euro monētu virsmas, tostarp jo īpaši Eiropas Savienības divpadsmit zvaigznes, ģeogrāfiskie attēlojumi un skaitļi tādā izpildījumā, kā tas redzams uz euro monētām, vaiii) tiem simboliem, kas atspoguļo dalībvalstu suverenitāti tādā izpildījumā, kā tas redzams uz euro monētām, tostarp jo īpaši valsts galvas veidols, ģerbonis, kaltuves zīmes, kaltuves direktora iniciāļi, dalībvalsts nosaukums, vaiiii) euro monētu malu formai vai malu dizainam.2. Komisijas kompetencē ir sniegt atzinumu par to,a) vai metāliskam priekšmetam ir monētas izskats un/vai tehniskās īpašības 1. panta nozīmē;b) vai uz medaļu vai žetonu attiecas šā panta 1. punktā minētais aizliegums.Neatkarīgi no šā panta 1. punkta noteikumiem Komisija ņem vērā, cita starpā, medaļu vai žetonu saražoto apjomu, pārdošanas cenu, iepakojumu, īpašos uzrakstus uz medaļām un žetoniem, kā arī to reklāmu.”2. Regulas 4. pantu aizstāj ar šādu pantu:„4. pantsIzņēmuma stāvoklis, ko piešķir ar atļaujāmGadījumos, kad nepastāv sajaukšanas iespēja, Komisija var piešķirt īpašas atļaujas izmantot vārdus „euro” vai „euro cent”, vai euro simbolu, paredzot kontrolētus lietojuma nosacījumus. Šādos gadījumos dalībvalstī attiecīgajam saimnieciskās darbības subjektam ir jābūt skaidri identificējamam uz medaļas vai žetona virsmas, un, ja uz medaļas vai žetona ir norādīta attiecīga nominālvērtība, medaļas vai žetona aversa vai reversa pusē ir jāiespiež norāde „nav likumīgs maksāšanas līdzeklis”.2. pantsStāšanās spēkāŠī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī .Šī regula uzliek saistības kopumā un ir tieši piemērojama dalībvalstīs.Briselē,Padomes vārdā –priekšsēdētājs [1] OV L 373, 21.12.2004., 1. lpp.[2] Ir dota atsauce arī uz Komisijas 2001. gada 22. oktobra paziņojumu par eiro monētu vienotās puses noformējuma autortiesību aizsardzību, kas ir saistīts ar aizliegumu pilnībā vai daļēji attēlot vienotās puses dizainu uz medaļām un žetoniem (OV C 318, 13.11.2001., 3. lpp.).[3] OV L 19, 21.1.2005., 73. lpp.[4] OV C […], […], […] lpp.[5] OV C […], […], […] lpp.[6] OV C […], […], […] lpp.[7] OV L 373, 21.12.2004., 1. lpp.